Cyril en kie se vlugte met SAL kos fortuin | Netwerk24
KKNK sover 'misdaadvry', sê polisie
Nog nie 'n enkele klagte wat verband hou met misdaad by die KKNK is teen Vrydag by die gesamentlike operasionele sentrum by die fees aangemeld nie.
'Senior amptenaar' van Newcastle vas weens moord
'n "Senior amptenaar" van die Newcastle-munisipaliteit is op 'n aanklag van moord in hegtenis geneem.
Polisie kry 105 dagga-plante by huis
Die polisielede van Kareedouw het op 105 daggaplante by 'n huis in Clarkson in die Oos-Kaap beslag gelê.
Reeza krap keurder-kaarte om
Reeza Hendricks se flitsende kolf het Vrydagaand in Centurion 'n groot vet vraagteken in die Protea-keurders se denkproses ingemoker.
Afganistan gee groot treë in krieketarena
Dit het lande soos Sri Lanka en Bangladesj bykans twee dekades geneem om in die dieselfde asem as die groot kanonne van die internasionale krieketwêreld genoem te word.
May wil steeds baklei vir klein unies
"As ons aanhou soos nou, gaan die doodsklok vir klein rugbyunies lui.".
Uitspraak oor brug kan Aveng R267 m. kos
Aveng en sy Duitse vennoot, Strabag International, sal moontlik 'n boete van soveel as R267,5 miljoen aan Sanral moet betaal.
Dís hoekom Steinhoff se deure nog oop is
Steinhoff se deure is nog oop omdat "ons glo dit is 'n geveg wat werd is om geveg te word", sê Heather Sonn, voorsitter van die direksie.
Dié tegnologie bied hulp op enige plek
Gevare skuil om elke hoek en draai en is lankal nie meer beperk tot jou huis of werkplek nie.Daarom het Vox Telecom tegnologie ontwikkel om jou te beskerm as jy nie tuis is.
Is die media in gevaarwaters?
Waarom het die publiek se vertroue in die media afgeneem? 'n Groep Afrikaanse medialeiers het hieroor en oor sake soos fopnuus, My fok, Marelize, en die invloed van die moord op Reeva Steenkamp op die nuuslandskap gepraat, berig Murray La Vita.
Lanoye: 'Ek háát klein dingetjies'
Tom Lanoye praat met Murray La Vita oor die bron van 'n moedertaal wat verbrokkel en oor sy Koningin Lear wat dink sy is slimmer as die ouderdom en die dood.
Koos Kombuis: My f*k, Ramaphosa!
Hy wil net fietsry en vry wees in Suid-Afrika voordat die ANC alles steel waarvoor hy in sy lewe gewerk het, skryf Koos Kombuis.
Jakkals en wolf trakteer oud en jonk opnuut
Dit was alte lekker om die 25ste KKNK in te lui met die produksie Jakkals en Wolf Onbeperk, dit is gepas vir 'n herdenkingsfees om so 'n huldiging vir die bykans mitiese jakkals en wolf aan te pak. Laetitia Pople het dit beleef.
Kunskenner Enwezor dood aan kanker
Die wêreldbekende Nigeries-gebore kunskurator Okwui Enwezor (55) is op 15 Maart aan kanker dood. Hy ­word as een van die wêreld se invloedrykste kurators van kontemporêre kuns beskou.
Derick met blondekop in bed betrap: 'Nádine ken die waarheid'
Derick Hougaard reageer op 'n berig dat Nádine hom saam met 'n blondekop in 'n hotelkamer in Pretoria betrap het.
Bergfietstoer soos min wag
Die Change a Life-gemeenskap het in die verlede al duisende lewens ingrypend verander met hul fietstoere waardeur hulle geld vir liefdadig­heid insamel.
Eet tuiskos op rare nostalgiese toer
Emile en Yvonne Burger se jare lange droom om 'n teekamer- en speelgoed­museum te open het 13 jare gelede gerealiseer toe die gewilde Toys & Teas-teekamer in Port Elizabeth sy deure oopgemaak het.
Wen pryse vir jou troue!
Beplan jy om vanjaar af te haak? Dan moet jy volgende naweek 'n draai gaan maak by The Wedding Expo wat by die Hyde Park Corner-winkelsentrum in Johannesburg gehou word.
Cyril en kie se vlugte met SAL kos fortuin
Deur Erika Gibson 08 Julie 2018 00:02
Die Suid-Afrikaanse Lugdiens (SAL) se onderneming om pres. Cyril Ramaphosa en adjunkpres. David Mabuza rond te vlieg, knaag 'n enorme gat in die lugmag én belastingbetalers se sakke.
'n Airbus A340-600 van die SAL, soortgelyk aan die een wat vir die vervoer van pres. Cyril Ramaphosa gebruik word.
'n Enkele retoervlug op 21 Junie tussen Kaapstad en Johannesburg vir Rama­phosa en sy gevolg, in 'n tamaai Airbus A340-600, het die lugmag R1,5 miljoen gekos. Dié vierenjin-straler het 316 sitplekke.
Op dié en ander soortgelyke vlugte bestaan die presidensiële geselskap egter selde uit meer as 30 mense, het 'n senior SAL-beampte op voorwaarde van anonimiteit aan Rapport gesê.
Rapport het kwotasies vir van die vlugte onder oë gehad.
Die gebruik van die SAL-vliegtuie kos die lugmag, wat die rekening moet betaal, tans sowat R50 miljoen oor vier maande.
'Betalings word nie volgens regulasies gedoen nie.'
Intussen sukkel die lugmag om binne sy begroting sy eie BBP-stralers vir gebruik deur die presidensie en ander BBP's te herstel.
Ramaphosa se onlangse vlug na Kanada vir die G7-beraad het volgens berekenings tussen R7 miljoen en R10 miljoen gekos.
Dit is onbekend presies hoeveel passasiers op dié vlugte was.
Volgens lugmagoffisiere wat tans die betalings hanteer, skep die SAL-kontrak probleme in die lugmag se finansiële verrekeningstelsel, omdat dit nie volgens die voorgeskrewe regulasies gedoen word nie.
Die SAL verskaf bloot 'n brief met die koste van 'n vlug. Daar is nie enige ander vergelykende kwotasies vir die vlug soos wat daar normaalweg deur die tesourie vereis word nie. Die SAL wys ook nie hoe die koste van die vlug bereken word nie.
"Ons moet betalings magtig wat ons volgens die ouditvereistes nie mag doen nie, wat ons aandadig aan 'n oortreding maak sou dit ooit ondersoek word," het een senior lugmagoffisier gesê.
Ramaphosa het vroeër gesê hy vlieg óf met 'n lugmagvliegtuig óf met die SAL, maar nie met 'n huurvliegtuig nie, omdat dit ander maatskappye bevoordeel.
Dit was nadat 'n straler van die omstrede sakeman Zunaid Moti, wat 'n Interpol-voortvlugtige is, gehuur is om Ramaphosa op sy eerste buitelandse besoek as president na Botswana te vervoer.
Ná die pasafgelope Afrika-Unie-beraad in Mauritanië het Rama­phosa en die res van die Suid-Afrikaanse afvaardiging weer in 'n SAL-straler na Nouakchott gevlieg.
Moti se straler het luidens gegewens op Flightradar24 egter wel Nosiviwe Mapisa-Nqakula, minister van verdediging, uit Mauritanië na Suid-Afrika teruggebring.
Khusela Diko, Rama­phosa se woordvoerder, sê hy probeer om in beginsel altyd die goedkoopste geskikte vlug te kies. Wanneer kommersiële vlugte op bepaalde roetes nie beskikbaar is nie, is dit die lugmag se verantwoordelikheid om 'n alternatief te vind.
Die tesourie se staatskontrak RT-61, wat altyd 'n lys van goedgekeurde verskaffers vir huurvliegtuie verskaf het, het egter aan die einde van Januarie vanjaar verval.
Volgens die tesourie se tussentydse riglyne moet staatsdepartemente egter intussen steeds die goedkoopste van drie kwotasies kies. Ramaphosa se voorkeur is egter 'n lugmagvliegtuig of alternatiewelik een van die SAL, wat nie goedkoper opsies moontlik maak nie.
Volgens lugvaartkenners se berekenings sou 'n huurvlug tussen Kaapstad en Johannesburg met plek vir 20 tot 30 passasiers sowat R350 000 kos, pleks van die SAL se R1,5 miljoen.
Inkwazi, die ondiensbare presidensiële Boeing-sakestraler, sou nóg goedkoper wees.
RT-61 het ook die vereistes van BBP-lugvervoer bepaal, soos dat alle vlugbemanningslede vooraf sekerheidsklarings by Verdedigingsinligting moet kry. Alle vlieëniers moet ook Suid-Afrikaanse burgerskap hê.
Krygkor het intussen bevestig dat die versiening aan Inkwazi reeds onderweg is ná verskeie komplikasies met die vooruitbetaling vir onderdele. Die Falcon 900 – die "nommer twee-vliegtuig" vir gebruik deur Mabuza – sal na verwagting eersdaags plaaslik privaat herstel word nadat dit laas jaar deur weerlig getref is.
Siphiwe Dlamini, weermagwoordvoerder, het by navraag bloot bevestig die lugmag betaal al die BBP-vlugte totdat 'n nuwe staatskontrak opgestel is.